ચેન્નાઈ- તામિલનાડુના પૂર્વ મુખ્યપ્રધઆન અને દ્રવિડ મુન્નિત્ર કડગમના (DMK) પ્રમુખ એમ. કરુણાનિધિની તબિયત લથડતા તેમને ચેન્નાઈની કાવેરી હોસ્પિટલમાં દાખલ કરાયા છે. કરુણાનિધિના દીકરા એમ.કે. સ્ટાલિન અને તામિલનાડુના રાજ્યપાલ બનવારીવાલ પુરોહિત હોસ્પિટલ પહોંચ્યા હતા. મળતી માહિતી મુજબ બ્લડર પ્રેશર લો થતાં કરુણાનિધિને ICUમાં દાખલ કરાયા છે. કરુણાનિધિને જ્યાં દાખલ કરાયા છે તે ચેન્નાઈની કાવેરી હોસ્પિટલની સુરક્ષા વ્યવસ્થા વધારી દેવામાં આવી છે. જોકે ડોક્ટર્સના જણાવ્યા મુજબ કરુણાનિધિની હાલત સ્થિર છે. હોસ્પિટલે કરુણાનિધિનું મેડિકલ બુલેટિન રજૂ કર્યું હતું, જેમાં કરુણાનિધિ ICUમાં હોવાનું જણાવ્યું છે.